ພະນັກງານ 2 ຄົນ ທີ່ໂຮງໄຟຟ້ານິວເຄລຍຍີ່ປຸ່ນ ຖືກສົ່ງເຂົ້າໂຮງໝໍ (ເບິ່ງວີດີໂອ)
ພະນັກງານສ້ອມແປງ 2 ຄົນ ຢູ່ໂຮງໄຟຟ້ານິວເຄລຍ ທີ່ໄດ້ຮັບຄວາມເສຍຫາຍ ຂອງຍີ່ປຸ່ນ ຖືກສົ່ງເຂົ້າໂຮງໝໍ
ເຈົ້າໜ້າທີ່ຍີ່ປຸ່ນ ກ່າວວ່າ ພວກຄົນງານສຸກເສີນ 2 ຄົນທີ່ ໂຮງໄຟຟ້ານິວເຄລຍ ທີ່ປະສົບກັບຄວາມເສຍຫາຍນັ້ນໄດ້ |ຖືກສົ່ງໄປຮັບການປິ່ນປົວ ທີ່ໂຮງພະຍາບານ ຍ້ອນມີອາ ການຟົກຊໍ້າຢູ່ທີ່ຂາ ຫຼັງຈາກໄດ້ຖືກກຳມັນຕະພາບລັງສີໃນ ລະດັບສູງ ຫົວໜ້າກອງເລຂາຂອງລັດຖະບານຍີ່ປຸ່ນ ກ່າວໃນວັນພະ ຫັດມື້ນີ້ວ່າຄົນງານ 3 ຄົນ ໄດ້ຖືກກຳມັນຕະພາບລັງສີໃນ ລະດັບສູງ ຂະນະທີ່ພວມສ້ອມແປງປໍ້ານໍ້າຂອງເຄື່ອງເຮັດ ຄວາມເຢັນເຕົາແຍກໜ່ວຍທີ 3 ຢູ່ທີ່ໂຮງໄຟຟ້ານິວເຄລຍ Fukushima ຊຶ່ງຖືວ່າ ເປັນໜ່ວຍທີ່ ມີອັນຕະລາຍທີ່ສຸດ ຂອງເຕົາແຍກທັງໝົດ 6 ໜ່ວຍ ຢູ່ໂຮງໄຟຟ້າດັ່ງກ່າວ ຍ້ອນທ່ອນເຊື້ອໄຟ ຂອງເຕົາແຍກໜ່ວຍນີ້ມີລະດັບທາດ ປລູໂຕນຽມທີ່ບໍ່ທຸ່ນທ່ຽງ ການສ້ອມແປງທີ່ໂຮງໄຟຟ້າດັ່ງກ່າວໄດ້ເລີ້ມຄືນອີກ ໃນ ຕອນເຊົ້າຂອງວັນພະຫັດມື້ນີ້ຊຶ່ງໄດ້ມີກຳມັນຕະພາບລັງສີ ທີ່ເປັນອັນຕະລາຍຮົ່ວໄຫຼອອກມາ ນັບແຕ່ລະບົບເຮັດຄວາມ ເຢັນຂອງໂຮງໄຟຟ້າໄດ້ຮັບຄວາມເສຍຫາຍຈາກແຜ່ນດິນໄຫວແລະສຸນາມິເມື່ອເກືອບ 2 ອາທິດ ຜ່ານມາແລ້ວນັ້ນ ກຳມັນຕະພາບລັງສີໄດ້ຖືກພັດໄປໄກເຖິງນະຄອນຫຼວງໂຕກຽວ ບ່ອນທີ່ເຈົ້າໜ້າທີ່ໃນມື້ວານ ນີ້ກວດພົບວ່າລະດັບກຳມັນຕະພາບລັງສີ Iodine ຢູ່ໃນລະບົບນໍ້າປະປາແມ່ນຍັງປອດໄພ ຢູ່ ສໍາລັບພວກຜູ້ໃຫຍ່ ແຕ່ສູງເຖິງ 2 ເທົ່າສໍາລັບພວກເດັກນ້ອຍທາລົກ ເຈົ້າໜ້າທີ່ ໄດ້ເລີ້ມ ແຈກຢາຍນໍ້າ 240,000 ແກ້ວໃຫ້ແກ່ບັນດາຄອບຄົວທີ່ມີເດັກນ້ອຍອາຍຸຕໍ່າກວ່ານຶ່ງປີໃນວັນ ພະຫັດມື້ນີ້ ຫຼັງຈາກການປະກາດຂ່າວໃນມື້ວານນີ້ພາໃຫ້ເກີດຄວາມແຕກຕື່ນໃນການຊອກ ຫາຊື້ນໍ້າຊຶ່ງເຮັດໃຫ້ຫ້າງຮ້ານຊູເປີ້ມາກເກັດຕ່າງໆໄດ້ຂາຍນໍ້າຈົນໝົດແລະບໍ່ມີນໍ້າທີ່ຈະຂາຍຕື່ມ ໂທລະພາບ NHK ລາຍງານວ່າລະດັບກຳມັນຕະພາບລັງສີໃນນໍ້າໄດ້ຫຼຸດລົງສູ່ລະດັບທີ່ປອດ ໄພແລ້ວໃນວັນພະຫັດມື້ນີ້ ແລະໄດ້ມີການຖອນຄຳເຕືອນ ກ່ຽວກັບການເອົານໍ້າໃຫ້ພວກເດັກ ທາລົກກິນ ເຈົ້າໜ້າທີ່ໄດ້ຮຽກຮ້ອງໃຫ້ປະຊາຊົນບໍ່ໃຫ້ພາກັນໄປກວດຊື້ນໍ້າມາກັກຕຸນໄວ້ ຊຶ່ງ ນໍ້າເຫຼົ່ານີ້ມີຄວາມຈໍາເປັນ ສຳລັບຈັດສົ່ງໄປໃຫ້ປະຊາຊົນຈໍານວນຫຼາຍແສນຄົນ ທີ່ບໍ່ມີໄຟ ຟ້າແລະນໍ້າປະປາໃຊ້ ຍ້ອນໄພແຜ່ນດິນໄຫວແລະສຸນາມິໃນວັນທີ 11 ມີນາຜ່ານມາ ກົມຕຳຫຼວດແຫ່ງຊາດຂອງຍີ່ປຸ່ນກ່າວໃນວັນພະຫັດມື້ນີ້ວ່າ ມີ 9,700 ຄົນແລ້ວໄດ້ຮັບການ ຢືນຢັນວ່າເສຍຊີວິດແລະອີກ 16,500 ຄົນມີລາຍງານວ່າຫາຍສາບສູນໃນໄພພິບັດດັ່ງກ່າວ ມີປະມານ 300,000 ຄົນຍັງພັກພາອາໄສຢູ່ໃນສູນຊົ່ວຄາວ